**ΟΔΗΓΙΕΣ ΕΡΓΑΣΤΗΡΙΟΥ ΕΡΓΟΝΟΜΙΑΣ**

**(Δρ. Γ. ΠΑΠΑΔΑΚΗΣ, 04 Μαρτίου 2021)**

**ΚΟΙΝΟΠΟΙΗΣΗ ΑΤΥΧΗΜΑΤΟΣ στην ηλεκτρονική πλατφόρμα (e-tool / βάση δεδομένων ατυχημάτων)**

**«Report an Incident» LIFE CHEREE**

**https://incident.reach-cheree.gr/en**

Όλοι οι φοιτητές που έχουν κάνει εγγραφή φέτος (εαρινό εξάμηνο 2021) στο Εργαστήριο Εργονομίας θα κάνουν για Εργαστήριο την εργασία «**ΚΟΙΝΟΠΟΙΗΣΗ ΑΤΥΧΗΜΑΤΟΣ**». Κάθε φοιτητής/τρια **θα λάβει στο προσωπικό του/της mail** (στο email με το οποίο είναι εγγεγραμμένος/η στο Εργαστήριο ΕΡΓΟΝΟΜΙΑΣ)

**ΕΚΘΕΣΗ ενός ΑΤΥΧΗΜΑΤΟΣ** στα Αγγλικά (pdf)

και θα πρέπει να καταχωρήσει σωστά το κάθε ατύχημα στην πλατφόρμα

**Report an Incident** [**https://incident.reach-cheree.gr/en**](https://incident.reach-cheree.gr/en)

**ΠΙΛΟΤΙΚΗ ΑΣΚΗΣΗ** : Κάθε φοιτητής στην αρχή θα λάβει στον προσωπικό mail μία ΕΚΘΕΣΗ ΑΤΥΧΗΜΑΤΟΣ (διαφορετικό ατύχημα ο καθένας). Με την Έκθεση αυτή θα κάνετε μια πιλοτική εφαρμογή και **χρήση της πλατφόρμας** και του ηλεκτρονικού **εργαλείου Καταχώρησης Ατυχημάτων** στη βάση δεδομένων **Report an Incident. Έτσι ο κάθε φοιτητής θα δημιουργήσει ένα φάκελο ΚΑΤΑΧΩΡΗΣΗΣ για κάθε Ατύχημα που εξετάζει. Από την Καταχώρηση μπορεί να δημιουργηθεί αυτόματα μια ΑΝΑΦΟΡΑ (Report) του Ατυχήματος.**

Με τη Πιλοτική εφαρμογή θα αποκτήστε εξοικείωση με τη χρήση της πλατφόρμας και του ηλεκτρονικού **εργαλείου Report an Incident. Ε**πιπλέον, μετά την Πιλοτική αυτή εφαρμογή θα παραλάβετε στο προσωπικό σας mail την **ΣΩΣΤΗ και ΠΡΑΓΜΑΤΙΚΗ ΑΝΑΦΟΡΑ** του ατυχήματος που εξετάζει ο κάθ’ ένας όπως θα έπρεπε να είχε γίνει. Με τον τρόπο αυτό θα μπορέσετε να συγκρίνετε την πληρότητα και ορθότητα των στοιχείων της Καταχώρησης που έχετε κάνει. Επιπλέον θα μπορέσετε να διορθώστε την Καταχώρηση σας ώστε να είναι πλήρης και ακριβής. Με την ολοκλήρωση αυτής της πιλοτικής εφαρμογής θα είστε σε θέση να κάνετε μόνοι σας μια **ΚΟΙΝΟΠΟΙΗΣΗ ΑΤΥΧΗΜΑΤΟΣ** = ΚΑΤΑΧΩΡΗΣΗ ΑΤΥΧΗΜΑΤΟΣ.

**ΕΡΓΑΣΤΗΡΙΟ / ΚΑΝΟΝΙΚΗ ΑΣΚΗΣΗ:** Όταν ολοκληρωθεί η διαδικασία της Πιλοτικής Άσκησης θα λάβει ο κάθ΄ ένας από **3 ΕΚΘΕΣΕΙΣ ΑΤΥΧΗΜΑΤΩΝ** προς **ΚΑΤΑΧΩΡΗΣΗ** (**ΚΟΙΝΟΠΟΙΗΣΗ 3 ΑΤΥΧΗΜΑΤΩΝ**).

Η βαση δεδομένων (**Report an Incident**) αποτελεί μια διαδραστική πλατφόρμα η οποία μας βοηθάει να εγκαταστήσουμε μεταξύ μας (φοιτητή και διδάσκοντα) μια επαναληπτική διαδικασία με παρατηρήσεις – σχόλια – απαντήσεις – διορθώσεις στη καταχώρηση που θα κάνετε για να ετοιμάσετε το παραδοτέο σας. Η εξατομικευμένη αυτή παρακολούθηση θα γίνει μέσα από τον ατομικό σας φάκελο ΚΑΤΑΧΩΡΗΣΗΣ κάθε ΑΤΥΧΗΜΑΤΟΣ.

Το τελικό παραδοτέο της εργασίας του καθενός/καθεμίας σας στο ΕΡΓΑΣΤΗΡΙΟ 2021, είναι αυτοί οι Τρείς (3) φάκελοι ΚΑΤΑΧΩΡΗΣΗΣ, των τριών διακριτών Ατυχημάτων, που θα έχετε δημιουργήσει μόνοι σας στην πλατφόρμα.

Όταν λάβετε στο email σας το αρχείο (pdf) για κάθε ΕΚΘΕΣΗ ΑΤΥΧΗΜΑΤΟΣ (προς Κοινοποίηση στη πλατφόρμα Report an Incident) θα δείτε ότι ο τίτλος του αρχείου έχει ένα **κωδικό** (αύξοντα αριθμό).

**ΣΗΜΑΝΤΙΚΟ:** Για την εργασία σας, όπως θα δείτε παρακάτω, ο κάθε φοιτητής θα πρέπει να ανοίξει ένα δικό του **φάκελο ΚΑΤΑΧΩΡΗΣΗΣ για κάθε Ατύχημα** που επεξεργάζεται στη πλατφόρμα.

**Για να ανοίξετε ένα ατομικό φάκελο ΚΑΤΑΧΩΡΗΣΗΣ για κάθε Ατύχημα στη πλατφόρμα (Report an Incident) και να κάνετε μια ΚΟΙΝΟΠΟΙΗΣΗ ΑΤΥΧΗΜΑΤΟΣ ακολουθήστε προσεκτικά τα παρακάτω βήματα:**

1) Κάντε εισαγωγή στη e-platform και τη Βάση Δεδομένων Ατυχημάτων LIFE CHEREE στο σύνδεσμο:

[**https://www.reach-cheree.gr/e-tools-guidance/hazchem-info-centre/**](https://www.reach-cheree.gr/e-tools-guidance/hazchem-info-centre/)

Έχετε μπει κατευθείαν στη σελίδα (HazChem Info Centre). Την σελίδα αυτή μπορείτε να την βρείτε και από τα menus που είναι στην αρχική ιστοσελίδα του προγράμματος LIFE CHEREE [**https://www.reach-cheree.gr/**](https://www.reach-cheree.gr/)

επιλογή: e-Tools & Guidance, επιλογή: HazChem Info Centre.

2) Επιλέγετε τον σύνδεσμο

«**Report an Incident**»: [**https://incident.reach-cheree.gr/**](https://incident.reach-cheree.gr/)

Η πλατφόρμα της βάσης λειτουργεί σε δύο γλώσσες Ελληνικά και Αγγλικά. Στα Αγγλικά θα μπορέσετε μάλλον ευκολότερα να καταλάβετε τα πεδία που χρειάζεται να χρησιμοποιήστε μιας και η ΕΚΘΕΣΗ ΑΤΥΧΗΜΑΤΟΣ που έχετε λάβει είναι στα Αγγλικά. Η επιλογή της γλώσσας είναι πάνω δεξία στη σελίδα.

3) Είναι απαραίτητο να κάνετε εγγραφή (registration) στη βάση για να μπορέσει η βάση και η πλατφόρμα να λειτουργήσει διαδραστικά για σας και την εργασία σας. Σε αντίθετη περίπτωση δεν θα μπορούμε να επικοινωνούμε μεταξύ μας μέσα από την πλατφόρμα και δεν θα μπορέσουμε να σας υποστηρίξουμε με την εκτέλεση της εργασία σας. Η εγγραφή σας γίνεται ως εξής:

**α)** επιλέγετε “**Register/Εγγραφή**” (**κόκκινο κουμπί**),

**β)** συμπληρώνετε όλα τα στοιχεία που σας ζητάει η σελίδα (Ονοματεπώνυμο, email, password της επιλογής σας) και πατάτε “**Register/Εγγραφή**” (**πράσινο κουμπί**), **ΣΗΜΑΝΤΙΚΟ**: το email που θα δηλώσετε πρέπει να είναι το email σας που μας έχετε ήδη δηλώσει στην εγγραφή σας στο εργαστήριο).

γ) Όταν τελειώσετε με την εισαγωγή των στοιχείων εγγραφής σας θα λάβετε **επιβεβαίωση** στο email που δηλώσατε. Η επιβεβαίωση περιέχει ένα σύνδεσμο τον οποίο πρέπει να πατήσετε για να ολοκληρωθεί η εγγραφή σας.

**δ)** Τώρα είστε εγγεγραμένος/η στη πλατφόρμα και τη πλατφόρμα/βάση δεδομένων (Report an Incident). Κάντε πάλι εισαγωγή στη e-platform και το ηλεκτρονικό εργαλείο «**Report an Incident**» από το σύνδεσμο:

[**https://www.reach-cheree.gr/e-tools-guidance/hazchem-info-centre/**](https://www.reach-cheree.gr/e-tools-guidance/hazchem-info-centre/)

και κάνετε **Login** με τα στοιχεία της εγγραφής σας (**email και password**). Κάθε φορά που θα χρησιμοποιείτε την πλατφόρμα θα πρέπει να κάνετε Login. Εάν δεν έχουν αποθηκευτεί τα στοιχεία αυτά στον υπολογιστή σας θα πρέπει να τα θυμάστε για επόμενο **Login**.

4) Για να **δημιουργήσετε ένα νέο φάκελο ΚΑΤΑΧΩΡΗΣΗΣ** για ένα νέο ατύχημα που θέλετε να καταχωρήσετε **πρέπει να κάνετε εισαγωγή νέας αναφοράς ατυχήματος**: **Επιλέγετε “New Report/Νέα Αναφορά»**

5) Στο παράθυρο που θα ανοίξει «**New Report/Νέα αναφορά**», θα σας ζητηθεί να επιλέξετε γλώσσα για την αναφορά «**Report language/ Γλώσσα αναφοράς**». Πρέπει να επιλέξτε μια γλώσσα (Αγγλικά ή Ελληνικά). Επιλέγετε “Greek/Ελληνικά» ώστε η τελική σας αναφορά /report να βγει στα Ελληνικά. Αυτό δεν σας δεσμεύει να δουλεύετε την πλατφόρμα και τη βάση δεδομένων στα Αγγλικά που θα είναι πιο βολικά για σας εφόσον η ΕΚΘΕΣΗ ΑΤΥΧΗΜΑΤΟΣ που έχετε λάβει είναι στα Αγγλικά.

6) Μετά την επιλογή της γλώσσας αναφοράς **Επιλέγετε «Create Report/Δημιουργία Αναφοράς».**

7) Θα εμφανιστεί μια σελίδα «**Edit Report/ Επεξεργασία Αναφοράς**» με 3 κύριες περιοχές με ενεργές επιλογές για εισαγωγή στοιχείων (**edit/επεξεργασία** και **finalize/οριστικοποίηση**). Οι τρεις αυτές περιοχές είναι:

**- «Incident Profile/Προφίλ Συμβάντος»,**

**- «Short Report/Σύντομη Αναφορά» και**

**- «Full Report/Αναλυτική Αναφορά».**

**Ο στόχος της εργασίας σας είναι να συμπληρώσετε όλα τα στοιχεία που έχετε λάβει στην ΕΚΘΕΣΗ ΑΤΥΧΗΜΑΤΟΣ μέσα στα σωστά πεδία και των 3 αυτών περιοχών.**

8) Είναι προαπαιτούμενο **να αρχίστε να** συμπληρώνετε **πρώτα το «Incident Profile/Προφίλ Συμβάντος»** για να μπορέσετε να συμπληρώσετε τις άλλες δύο περιοχές. **Επιλέγετε «Edit Profile/Επεξεργασία Προφίλ»**

**9)** Στη σελίδα που θα εμφανιστεί «**Edit incident profile/Επεξεργασία προφίλ συμβάντος**» το **πρώτο πεδίο που θα πρέπει να συμπληρώσετε είναι** «**Report title/Τίτλος Αναφοράς»**. (*Το μπλέ κουμπί «Εμφάνιση /απόκρυψη παρατηρήσεων» θα περιγραφεί παρακάτω και αφορά τις αναθεωρήσεις)*. **ΠΡΟΣΟΧΗ**: Στο πεδίο «**Report title/Τίτλος Αναφοράς»**. πρέπει να συμπληρώστε το έτος 2021, το ΟΝΟΜΑΤΕΠΩΝΥΜΟ σας, τον κωδικό του αρχείου (**ΕΚΘΕΣΗ ΑΤΥΧΗΜΑΤΟΣ**) που έχετει λάβει και το version της καταχώρησης:

* 2021
* το **ΟΝΟΜΑΤΕΠΩΝΥΜΟ σας** **(πρώτο ΕΠΩΝΥΜΟ δεύτερο ΟΝΟΜΑ χωρίς κενά)**
* τον **κωδικό του αρχείου (ΕΚΘΕΣΗ ΑΤΥΧΗΜΑΤΟΣ)** που έχετε λάβει ο καθένας προς καταχώρηση, και
* τη φράση **v.0x** (π.χ. v.01 για την πρώτη έκδοση της κατάθεση και ΚΑΤΑΧΩΡΗΣΗΣ που θα κάνετε στο εργαλείο, v.02 για την δεύτερη κατάθεση της αναθεωρημένης ΚΑΤΑΧΩΡΗΣΗΣ σας μετά τις διορθώσεις που θα έχετε κάνει σύμφωνα με τις παρατηρήσεις μας, κλπ. )

Παράδειγμα ΤΙΤΛΟΣ ΑΝΑΦΟΡΑΣ : **2021\_ΠΑΠΑΔΑΚΗΣ\_ΓΕΩΡΓΙΟΣ\_1999\_26\_3\_000999.v01**

Μόνο έτσι θα μπορούμε να συστηματοποιήσουμε την συνεργασία μας και να υποστηρίξουμε εξατομικευμένα κάθε φοιτητή στην εργασία του μέσω της πλατφόρμας π.χ. να αναγνωρίσουμε ποιο ατύχημα κοινοποιεί και σε ποιο στάδιο αναθεώρησης βρίσκεται η ΚΑΤΑΧΩΡΗΣΗ του.

10) Στη σελίδα που θα εμφανιστεί **«Edit** **incident profile/Επεξεργασία προφίλ συμβάντος**» θα δείτε διάφορα πεδία που πρέπει να συμπληρωθούν. Τα πεδία με κόκκινα αστεράκια είναι υποχρεωτικά και πρέπει να συμπληρωθούν όλα. Αν δεν συμπληρωθούν όλα τα υποχρεωτικά πεδία δεν θα μπορέσετε να υποβάλετε για καταχώρηση τα στοιχεία που έχετε εισάγει στο προφίλ. Όταν εισάγετε στοιχεία σε όλα τα υποχρεωτικά πεδία **Επιλέγετε «Submit/Yποβολή» κάτω αριστερα στη σελίδα.**

**Στο πεδίο «Type of Incident» επιλέξτε Incident within an establishment** *(και αν χρειαστεί το αλλάζετε στο τέλος)*

**Στο πεδίο «Dates and Times» συμπληρώστε τα start date και end date σύμφωνα με την ΕΚΘΕΣΗ ΑΤΥΧΗΜΑΤΟΣ που έχετε λάβει. Τα πεδία suspected start / end times** αν δεν υπάρχουν δεδομένασυμπληρώστε τα στην τύχη.

**Τα πεδία «Location /site», Country/Region, City αν δεν έχετε στοιχεία (συνήθως δεν υπάρχουν λόγω απόρρητου)** συμπληρώστε :

**Χώρα = European Union και**

**Πόλη = Άγνωστη** .

**Στο πεδίο «**Reporting Party» συμπληρώστε General Party/Third Party και Full name = το ονοματεπώνυμο σας , Company/Organisation = ΠK.

**Στο πεδίο «Status of Incident**» συμπληρώνετε «ΑΤΥΧΗΜΑ που έχει ΔΙΕΡΕΥΝΗΘΕΙ στο ΠΑΡΕΛΘΟΝ».

**Το πεδίο «Comments» αφήστε το κενό.**

**Για όλα τα στοιχεία του προφίλ εάν δεν έχετε σχετική πληροφορία ή ακριβή στοιχεία που πρέπει** να εισαχθούν σε μη υποχρεωτικό πεδίο αφήστε τα κενά. Μπορείτε σε επόμενη φορά, αν θα επισκεφτείτε ξανά το φάκελό ΚΑΤΑΧΩΡΗΣΗΣ σας, και τον επικαιροποιήστε, να εισάγετε σχετικά και ακριβή στοιχεία μετά από καλύτερη ανάλυση της πληροφορίας που έχετε στη διάθεσή σας. Γενικά **ΜΗΝ ΣΥΜΠΛΗΡΩΝΕΤΕ πεδία και περιγραφές χωρίς λόγο ή σχετική τεκμηρίωση.**

11) **ΣΗΜΑΝΤΙΚΟ:** Από τη στιγμή που έχετε επιλέξει ένα «**Report title/Τίτλος Αναφοράς»**, και έχετε κάνει **«Submit/Yποβολή» προφίλ έχει σωθεί ο φάκελος ΚΑΤΑΧΩΡΗΣΗΣ που φτιάξατε. Από τη στιγμή αυτή και μετά μπορείτε να κλείσετε την βάση ή τη πλατφόρμα, να την ανοίξετε ξανά όποτε θέλετε και να επισκεφτείτε το φάκελο ΚΑΤΑΧΩΡΗΣΗΣ με το τίτλο αυτό για να συνεχίσετε αν θέλετε την επεξεργασία των επιλογών και εισαγώμενων στοιχείων.**

**12)**  Για να καταχωρηθούν τα στοιχεία που έχετε εισάγει σε κάθε πεδίο επιλέγετε απλά **«Submit/Yποβολή» σε κάθε σελίδα που επεξεργάζεστε.** Επίσης, εάν κάνετε οποιαδήποτε αλλαγή μετά το **«Υποβολή/Submit**» και δεν ξαναπατήσετε **«Υποβολή/Submit**», η αλλαγή αυτή δεν θα καταχωρηθεί. **ΠΡΟΣΟΧΗ!** Εάν συμπληρώσετε ορισμένα πεδία και **κάνετε αλλαγή της γλώσσας** **κατά τη διάρκεια που εισάγετε στοιχεία** (Ελληνικά/Αγγλικά ή Αγγλικά / Ελληνικά), το πιθανότερο είναι να χαθούν οι επιλογές σας, εφόσον δεν έχετε κάνει πρώτα **«Υποβολή/Submit**».

**13)** Όταν είστε σίγουρος/η για την ορθότητα των επιλογών και των στοιχείων που έχετε εισάγει, έχετε κάνει γενικό επανέλεγχο και θεωρείτε ότι τα καταχωρημένα στοιχεία αποτελούν μια ολοκληρωμένη έκδοση της εργασίας σας και είστε έτοιμοι να μα την υποβάλετε για το πρώτο σχολιασμό, τότε μπορείτε να επιλέξτε **“Finalize/ Οριστικοποίηση». Όταν έχετε επιλέξει “Finalize/ Οριστικοποίηση» τότε μόνο η ΚΟΙΝΟΠΟΙΗΣΗ ΑΤΥΧΗΜΑΤΟΣ που έχετε φτιάξει και η ΑΝΑΦΟΡΑ σας προστίθεται στη ΛΙΣΤΑ ΑΝΑΦΟΡΩΝ οι οποίες έχουν υποβληθεί σε μας σαν αξιολογητές και επομένως έχουμε πρόσβαση.** Από τη στιγμή αυτή θα μπορούμε εμείς να δούμε (με σειρά προτεραιότητας κατάθεσης) τις Αναφορές και να σας κάνουμε παρατηρήσεις, σχόλια και διορθώσεις μέσα στον ίδιο φάκελο ΚΑΤΑΧΩΡΗΣΗΣ. **(βλ. βήμα 20)**

**14) Για να αρχίσετε να εισάγετε στο φάκελο ΚΑΤΑΧΩΡΗΣΗΣ σας τα τεχνικά στοιχεία, περιγραφές, συνθήκες και όλα τα χαρακτηριστικά του ατυχήματος, όπως εμφανίζονται στη ΕΚΘΕΣΗ ΑΤΥΧΗΜΑΤΟΣ που έχετε λάβει, θα πρέπει πρώτα να ΔΙΑΒΑΣΕΤΕ ΠΡΟΣΕΚΤΙΚΑ τα περιεχόμενα και τις περιγραφές των λεπτομερειών του ατυχήματος στην ΕΚΘΕΣΗ ΑΤΥΧΗΜΑΤΟΣ που έχετε λάβει.**

Τέτοια στοιχεία αναφέρονται σε συγκεκριμμένα χαρακτηριστικά του κάθε ατυχήματος όπως: Accident Type, Substances involved, Sources of Incident, Causes, Consequences, Emergency Response, Lessons Learned. Αυτά τα στοιχεία και πληροφορίες, όπως θα δείτε, μπορείτε να τις καταχωρήσετε είτε στις γενικές κατηγορίες/πεδία μέσα στο Short Report αλλά με πολύ μεγαλύτερη ανάλυση και λεπτομέρεια στις πολλαπλές επιλογές μέσα στο Full Report.

**ΣΗΜΑΝΤΙΚΟ: Μια καλή πρακτική είναι να εντοπίσετε τις γενικές κατηγορίες των στοιχείων που ψάχνετε στην ΕΚΘΕΣΗ ΑΤΥΧΗΜΑΤΟΣ μέσω των γενικών κατηγοριών και με βάση τις κατηγορίες αυτές να συμπληρώσετε τις λεπτομερείς επιλογές που σας προσφέρονται στο Full Report. Πριν αρχίσετε να συμπληρώνετε τις επιλογές αποκτήστε πρώτα μια πλήρη εικόνα όλων των πιθανών επιλογών του Full Report ανοίγοντας και διαβάζοντας τις αναλυτικές αυτές επιλογές.**

**Τα στοιχεία, οι πληροφορίες, οι περιγραφές, οι συνθήκες, οι ουσίες, οι αιτίες, οι επιπτώσεις κλπ και όλα τα χαρακτηριστικά του ατυχήματος που περιλαμβάνονται στην ΕΚΘΕΣΗ ΑΤΥΧΗΜΑΤΟΣ που έχετε λάβει αποτελούν και τα Μόνα ΣΤΟΙΧΕΙΑ που πρέπει να εισάγετε στο δικό σας φάκελο ΚΑΤΑΧΩΡΗΣΗΣ ΑΤΥΧΗΜΑΤΟΣ προς ΚΟΙΝΟΠΟΙΗΣΗ.** Για το σκοπό αυτό, όπως αναφέραμε παραπάνω, πρέπει να κατανοήστε καλά τα κύρια πεδία, τις επιλογές και τις έννοιες στις οποιες αναφέρονται π.χ. αίτια ατυχήματος, συνέπειες, μέτρα που έχουν ληφθεί, κλπ.

**ΠΡΟΣΟΧΗ!** Στη **ΕΚΘΕΣΗ ΑΤΥΧΗΜΑΤΟΣ** που έχετε λάβει, σχετικές πληροφορίες αναφορικά με τις Συνέπειες (κατά κύριο λόγο) του Ατυχήματος μπορεί να βρίσκονται και σε άλλες περιγραφές και όχι αποκλειστικά στο πεδίο «ΣΥΝΕΠΕΙΕΣ / CONSEQUENCES».

15) Όταν κατανοήστε από την **ΕΚΘΕΣΗ ΑΤΥΧΗΜΑΤΟΣ** τα κύρια στοιχεία που πρέπει να εισάγετε στο φάκελο ΚΑΤΑΧΩΡΗΣΗΣ του ατυχήματος που εξετάζετε, μπορείτε να πλοηγηθείτε στα πεδία του «Short Report» και «Full Report» για να εντοπίστε τις πιο κατάλληλες (σωστές) επιλογές για τη δική σας περίπτωση μεταξύ των επιλογών που υπάρχουν στο ηλεκτρονικό εργαλείο.

16) Αρχίστε να συμπληρώνετε πεδία, επιλογές και πληροφορίες σε πεδία που σας φαίνονται σχετικά με τις πληροφορίες που αναφέρονται στην **ΕΚΘΕΣΗ ΑΤΥΧΗΜΑΤΟΣ** σας. **ΠΡΟΣΟΧΗ!** Μην συμπληρώνετε άκριτα ή τυχαία πεδία που δεν τεκμηριώνονται από τα περιεχόμενα της **ΕΚΘΕΣΗΣ ΑΤΥΧΗΜΑΤΟΣ** που σας έχει δοθεί. Αρχικά μπορείτε να εντοπίσετε κάποια στοιχεία που καταλαβαίνετε καλά και τα πεδία στα οποία ανήκουν και να ψάξετε στις επιλογές του **Full Report** και **Short Report** να βρείτε τα σχετικά πεδία αυτά και να τα συμπληρώσετε. Με το τρόπο αυτό θα μπορέσετε με επαναλήψεις να καλύψετε όλα τα πεδία που σας είναι περισσότερο κατανοητά. Για τα υπόλοιπα στοιχεία που δεν είστε σίγουροι σε ποιο πεδίο ανήκουν θα χρειαστεί ψάξιμο στις πιθανές επιλογές για να τα εντοπίσετε σωστά.

17) **ΠΡΟΣΟΧΗ** ! Μην εισάγετε στοιχεία σε πεδία για τα οποία δεν είστε σίγουροι. Όταν συμπληρώνετε περισσότερα πεδία από αυτά που αναλογούν στα στοιχεία που έχετε, αποτελεί το ίδιο λάθος σαν να συμπληρώνετε ένα λάθος πεδίο. Αν δεν είστε σίγουροι ότι βρήκατε την κατάλληλη και σωστή επιλογή μετά από κάποιες προσπάθειες, συμπληρώστε το πιο σχετικό στοιχείο ή κάντε την πιο σχετική επιλογή και χρησιμοποιήστε το παράθυρο των **ΠΑΡΑΤΗΡΗΣΕΩΝ** (**μπλε κουμπί στην αρχή των κύριότερων σελίδων** : **Εμφάνιση / απόκρυψη παρατηρήσεων)**  **στο οποίο μπορέιτε να γράψετε τα σχόλια σας και τους λόγους ή αμφιβολίες που έχετε για τις επιλογές σας. Αυτές τις ΠΑΡΑΤΗΡΗΣΕΙΣ μπορούμε να τις βλέπουμε όταν μας καταθέσετε το φάκελο και να σας απαντάμε με δικά μας σχόλια και οδηγίες. Μέσα από το παράθυρο των ΠΑΡΑΤΗΡΗΣΕΩΝ μπορούμε να έχουμε διαδραστική χρήση της πλατφόρμας και να σας δίνουμε κατευθύνσεις ώστε να διορθώνετε την εργασία σας.**

18) Όταν τελειώσετε με την εισαγωγή στοιχείων τσεκάρετε όλα τα πεδία που συμπληρώσατε αν ταιριάζουν εννοιολογικά και αντιστοιχίζονται με τα πεδία που έχετε στη ΕΚΘΕΣΗ ΑΤΥΧΗΜΑΤΟΣ σας.

19) Συνεχίζετε με την συμπλήρωση στοιχείων και επιλογές πεδίων στο «Short Report” και «Full Report» μέχρι να καλύψετε ΟΛΕΣ τις πληροφορίες που περιέχονται και έχετε στη διάθεση μέσα στην **ΕΚΘΕΣΗ ΑΤΥΧΗΜΑΤΟΣ.**

20) Πριν από κάθε κατάθεση επανελέγξτε τις επιλογές που έχετε κάνει, εισάγετε τα κείμενα της περιγραφής στα κατάλληλα παράθυρα των πεδίων. Εκτυπώστε μια Αναφορά του Ατυχήματος που έχετε εισάγει στο ηλεκτρονικό εργαλείο στα αγγλικά και συγκρίνετε την με την **ΕΚΘΕΣΗ ΑΤΥΧΗΜΑΤΟΣ** που έχετε. Αν υπάρχουν σημαντικές διαφορές ξαναπροσπαθήστε να εντοπίστε που οφείλονται οι διαφορές. Διορθώστε όσα στοιχεία και επιλογές μπορείτε και καταθέσετε την Αναφορά σας και **επιλέξτε** **“Finalize/ Οριστικοποίηση».** Πριν από κάθε κατάθεση και όταν έχετε ολοκληρώσει τις διορθώσεις σε όλα τα πεδία πρέπει να επιλέξετε «finalize/οριστικοποίηση» και στις 3 περιοχές πεδίων, στο “Incident profile”, και στα «Short Report” και «Full Report». **Όταν έχετε επιλέξει “Finalize/ Οριστικοποίηση» τότε μόνο η ΚΟΙΝΟΠΟΙΗΣΗ ΑΤΥΧΗΜΑΤΟΣ που έχετε φτιάξει και η ΑΝΑΦΟΡΑ σας προστίθεται στη ΛΙΣΤΑ ΑΝΑΦΟΡΩΝ οι οποίες έχουν υποβληθεί σε μας, επομένως θα έχουμε πρόσβαση και μπορούμε να τις αξιολογήσουμε.** Ειδοποιήστε μας με email να ελέγξουμε την ΚΟΙΝΟΠΟΙΗΣΗ σας.

Θα σας ειδοποιήσουμε πότε θα αρχίσουμε να την ελέγχουμε σύμφωνα με την προτεραιότητα που έχει. Τη στιγμή που θα αρχίσουμε να την ελέγχουμε θα την «κλειδώσουμε» και δεν θα μπορείτε να την αλλάξετε μέχρι να σας ειδοποιήσουμε ότι την έχουμε ξεκλειδώσει και είναι έτοιμη για να δείτε τα σχόλιά μας και τις διορθώσεις μας στα επιμέρους πεδία. Από τη στιγμή που θα έχετε πρόσβαση ξανά πρέπει να αλλάξετε τον τίτλο της Αναφοράς («**Report title/Τίτλος Αναφοράς» και να σημειώσετε v.02 ώστε να** αρχίσετε να επεξεργάζεστε τη δεύτερη version (v.02) της Αναφοράς σας. Θα μπορέσετε να διορθώσετε τα λάθη σας σύμφωνα με τα σχόλιά μας και να μας επαναϋποβάλετε την αναφορά.

Σε κάποιες περιπτώσεις (π.χ. στην πιλοτική εφαρμογή της πρώτης σας ΚΟΙΝΟΠΟΙΣΗΣ) θα λάβετε ένα mail με την ΣΩΣΤΗ ΑΝΑΦΟΡΑ ΑΤΥΧΗΜΑΤΟΣ ώστε θα μπορέσετε να την συγκρίνετε με τη δική σας Αναφορά και να κάνετε τις απαραίτητες διορθώσεις μόνοι σας.

ΣΗΜΑΝΤΙΚΟ : Θα έχετε ΜΟΝΟ 2 ΕΠΑΝΑΛΗΨΕΙΣ για ΚΑΤΑΘΕΣΗ της ΑΝΑΦΟΡΑΣ (v.01 προς διόρθωση και τελική v.02). Κατά συνέπεια προσπαθήστε να συγκεντρώσετε όλες τις ερωτήσεις και διευκρινίσεις / σχόλια πριν την τελική κατάθεση.

21) Μετά την τελική κατάθεση (v0.2) θα πρέπει επιπλέον να μεταφράσετε τα στοιχεία και τα κείμενα που έχετε εισάγει από Αγγλικά σε **Ελληνικά**. Συνιστάται να μην κάνετε μετάφραση σε προηγούμενα στάδια ώστε να έχετε καταλήξει σε όλες τις σωστές επιλογές πεδίων πριν να γίνει η μετάφραση.

***Παρακαλώ προσπαθήστε να ολοκληρώστε όσο το δυνατόν συντομότερα την εισαγωγή στοιχείων και την κατάθεση της πρώτης version (v.01) της κάθε Αναφοράς σας ώστε να προλαβαίνουμε να κάνουμε τις απαραίτητες διορθώσεις και να έχουμε επαρκή χρόνο για συνεργασία με κάθε ομάδα/άτομο ξεχωριστά. Έτσι θα διασφαλίσουμε την καλύτερη εκπαίδευσή σας στο Εργαστήριο (κατανόηση και κοινοποίηση ατυχήματος) και δεν θα δημιουργηθούν καθυστερήσεις λόγω του μεγάλου αριθμού φοιτητών.***

***Καλή Επιτυχία στο Εργαστήριο***

***Δρ. Γ. Παπαδάκης***